Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1. A személyes adatok védelméről és a közérdekű adatok nyilvánosságáról szóló 1992. évi LXIII. törvény szerint
Paragraph Index: 1525

2. Az adatvédelmi törvény — a lapszámok megjelenésekor hatályos — előírásai szerint „az alkalmazott eljárástól függetlenül a személyes adatok felvétele és tárolása, feldolgozása, hasznosítása (ideértve a továbbítást és a nyilvánosságra hozatalt” adatkezelésnek számít, az adatkezelési tevékenységet végző vagy mással végeztető szerv vagy személy adatkezelőnek minősül. — A panaszosra vonatkozó személyes adatok megszerzésével, tárolásával, feldolgozásával, és nyilvánosságra hozatalával a hetilapnál adatkezelést végeztek. — A „Kriminális” című hetilap, illetve a lap főszerkesztője az adatvédelmi törvény alapján adatkezelőnek minősül. [...] Jelenleg jogszerűen csak arra van lehetőség, hogy — törvényi felhatalmazás alapján — a közhatalmat gyakorlók vagy politikai közszereplést vállalók azon személyes adatai, amelyek köztevékenységük és annak megítélése szempontjából jelentősek lehetnek (és amelyeket az adott törvény megnevesít) nyilvánosságra kerüljenek. A törvényi felhatalmazás alapján ezek a személyes adatok a közérdekű adatokéhoz hasonló jogi elbírálás alá esnek. A köztisztviselők — így a panaszos — magánszférája is védendő, és ez a védelem csak a törvény által meghatározott szűk körben korlátozott. A hetilapban megjelent cikk — a panaszos korábbi életútjára, munkavégzésére vonatkozó információk közlésével — túllép a törvényes lehetőségeken. A fentiekre tekintettel megállapítom, hogy egyrészt a szóban forgó személyes adatokat a hetilapnál jogellenesen kezelték, másrészt a panaszosnak a személyes adatai védelméhez fűződő alkotmányos jogait a hetilap megsértette azzal, hogy a korábbi életútjára, munkavégzésére utaló adatokat hozzájárulása, illetve törvényi felhatalmazás nélkül nyilvánosságra hozta. Felszólítom ezért, hogy a panaszosra vonatkozó — az Ön vagy munkatársai birtokában lévő — adatokat semmisítse meg. A panaszost a vizsgálat megállapításairól, és — figyelemmel arra, hogy személyes adatai nyilvánosságra hozatalával a jogsérelem bekövetkezett — a jogorvoslatként rendelkezésére álló lehetőségekről tájékoztattam. Budapest, 1999. november 24. Üdvözlettel: Dr. Majtényi László (676/A/1999) * * * [Állásfoglalás: internetezés az iskolában, a szolgáltató és a felhasználó jogai] [...] Budapest Tisztelt [...] Úr! Ön beadvánnyal fordult hozzám, amelyben 27 — az internetszolgáltatás adatvédelmi jogi, illetve általában jogi megítélésével kapcsolatos — kérdésben kért állásfoglalást. Válaszaim a következők:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes